**národná rada slovenskej republiky**

**IV. volebné obdobie**

**Číslo: 956/2009**

**1060a**

**Správa**

**Výboru Národnej rady Slovenskej republiky pre ľudské práva, národnosti a postavenie žien o prerokovaní výročnej správy o činnosti Ústavu pamäti národa za rok 2008 (tlač 1060)**

V súlade s § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov 11. mája 2009 predložil predseda Správnej rady Ústavu pamäti národa Ivan A. Petranský Národnej rade Slovenskej republiky výročnú správu o činnosti Ústavu pamäti národa za rok 2008. Predseda Národnej rady Slovenskej republiky svojím rozhodnutím z 11. mája 2009 č. 1098 pridelil uvedenú správu na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania tohto materiálu vo výbore a pripraví návrh na uznesenie Národnej rady Slovenskej republiky.

Výbor v súlade s citovaným rozhodnutím predsedu Národnej rady Slovenskej republiky rokoval o výročnej správe Ústavu pamäti národa na svojej 48. schôdzi 4. júna 2009 a prijal k nej uznesenie č. 205.

Výbor Národnej rady Slovenskej republiky pre ľudské práva, národnosti a postavenie žien svojím uznesením č. 205

**odporúča**

Národnej rade Slovenskej republiky

**zobrať na vedomie**

Výročnú správu o činnosti Ústavu pamäti národa za rok 2008.

Bratislava 4. júna 2009

László Nagy v. r.

predseda Výboru Národnej rady Slovenskej republiky pre ľudské práva, národnosti a postavenie žien

**národná rada slovenskej republiky**

**IV. volebné obdobie**

**Číslo: 956/2009**

**Xxx**

Uznesenie

Národnej rady slovenskej republiky

z ..... júna 2009

k výročnej správe o činnosti Ústavu pamäti národa za rok 2008 (tlač 1060)

Národná rada Slovenskej republiky

**berie na vedomie**

výročnú správu o činnosti Ústavu pamäti národa za rok 2008.